אליאב נחליאלי

מוזיאון בית הפלמ"ח

עיצוב ,תכנון מפורט וניהול הפקה של המוזיאון. עיצוב הפרויקט זכה בפרס THEA לשנת 2000 (Theme Entertainment Association)
בית הפלמ"ח הוא מרכז תרבותי וחינוכי הכולל תצוגה חווייתית שבאה להאיר מורשת חברתית-ציונית. התצוגה בבית הפלמ"ח היא חוויה דרמטית-תאטרלית שמטרתה להעביר למבקרים את חווית הפלמ"ח ואת חלקו במלחמת העצמאות ובהקמת מדינת ישראל.

קולות מן האור

מחול קרני האור ברובע ההרודיאני בירושלים
החברה לשיקום ולפיתוח הרובע היהודי החלה לאחרונה ביזמה לחידוש התצוגה באתר הרובע ההרודיאני-מוזיאון וואהל לארכאולוגיה. זהו האתר הארכאולוגי המקורה הגדול בישראל ומקיף את שרידי שכונת הכוהנים ועשירי ירושלים של תקופת בית שני.
במסגרת פסטיבל האור שנערך בחודש יוני 2009 בירושלים, נחנך המייצג הפותח את הביקור באתר " קולות מן האור " אשר הוא חוויה אומנותית - היסטורית - רגשית המעבירה את מבקרי המוזיאון מהרחובות הסואנים של ימינו אל העבר והסודות הטמונים בשרידים הארכאולוגיים, המתעוררים לחיים אט אט ובצורה דרמטית בעזרת "מחול" קרני אור על רקע יצירה מוזיקלית שחוברה במיוחד. 
הקונספט והעיצוב - אליאב נחליאלי וצוות פרוגרמה 1, בימוי המייצג - מיכה לבינסון, עיצוב התאורה - עמיר ברנר ועיצוב הפסקול ועיבוד מוזיקלי על ידי אלדד לידור.

מוזיאון  הדואר והבולאות

תצוגה חדשנית המספרת את הסיפורים שמאחורי המכתבים והבולים. פיתוח מערכת אינטראקטיבית ייחודית לעיון בולאי. 
המוזיאון בשטח של 900 מ"ר וממוקם במתחם מוזיאון ארץ ישראל.

אתר ההנצחה להעפלה בגן לונדון בתל אביב

עיצוב וביצוע אתר ההנצחה להעפלה בגן לונדון בתל אביב. מוזיאון פתוח המשולב בגן ציבורי וטיילת על שפת הים בתל אביב. צלליות של "אניות מעפילים" יצוקות באלומיניום ימי הצומחות מתוך ערוגות הצמחים .בדפנות האוניות חלונות ובהם תצוגה המספרת במסמכים וצילומים את סיפורם של המעפילים בדרכם לחופי הארץ. במרכז הגן לוח זיכרון תלת ממדי בצורת גל המתהפך על עצמו ועליו מובלטים רשימת כל מבצעי ההעפלה. שילוב ייחודי של תצוגה מוזיאלית, אתר הנצחה וגן ציבורי בטיילת לחוף ימה של תל אביב.

מוזיאון היהלומים החדש ברמת גן

עיצוב וביצוע מוזיאון היהלומים החדש ברמת גן. 
תכנון וביצוע התצוגה במוזיאון היהלומים ע"ש הארי אופנהיימר במתחם הבורסה ברמת גן. המוזיאון מציע חוויה מוזיאלית חינוכית מיוחדת המובילה את המבקר למסע בעקבות המינרל היקר בעולם - היהלום. התצוגה מתבססת על עיצוב חדשני ושימוש רב באמצעי מדיה אינטראקטיביים. נחנך בפברואר 2008.

מוזיאון חוויתי לממצאי החפירות במצדה

שילוב ייחודי של ממצאים ארכאולוגיים אותנטיים וייחודיים מחפירות יגאל ידין המומחשים ומשתלבים בתסכית דמיוני המאייר ומסביר את הממצאים הארכאולוגיים האותנטיים על רקע תפאורה וסביבה תיאטרלית אופפת העשויה בגוונים כהים (שחור ואפור). המבנה ממוקם בתוך מתחם מערך הכניסה לאתר הארכאולוגי בשטח של כ –800 מ"ר. נחנך במרץ 2007.
המבקרים נעים בחללים המעוצבים עם מערכת אוזניות ובהן מִגוון אפשרויות של הסברים, ביניהם תסכית תיאטרלי אשר מפעיל את דמיונם "לראות ולחוש" את הסיפור שמֵעֵבר לממצא הארכאולוגי. התסכית הוא "הפנס המאיר והחושף" את התפאורה השחורה שמסביב ובעצם מחבר את המבקר אל העבר ואל סיפורו של הממצא הארכאולוגי על רקע הסיפור הדרמטי של מצדה.

החמאם הטורקי בעכו

חוויית הבלן האחרון מייצגת גישה חדשנית להצגת פרק בהיסטוריה של עכו -  התקופה העות'ומנית.
במקום מוזיאון אתנוגרפי או היסטורי, המקום מציג פרקים מהתקופה בדרך סיפורית במטרה להפיח חיים בחמאם ולשתף את המבקר בסיפורים שנשמעו בין קירותיו של "המוסד".
החוויה בנויה מאלמנטים ויזואליים, סטטיים ודינמיים ופסקול המשלב את הווי החמאם בסיפורי עכו. האיורים, פרי עטה של הציירת טניה סלוצקי, מתארים את עכו בתקופה העות'ומנית- חיי היום יום, האירועים ההיסטוריים והווי החמאם. הדמויות המפוסלות המוצבות בחדרים השונים מתארות את הפעילויות האופייניות לחמאם, הבלנים שעסקו במלאכות השונות והאנשים שהתרחצו ושהו בו. 
המבנה האדריכלי והחללים המרשימים של החמאם מודגשים על ידי תאורה דרמטית והופכים לחלק אינטגרלי מהסיפור ומההיסטוריה.